Държавен вестник, бр. 92, 2022 г., стр. 113

БРОЙ  92	
Д Ъ Р Ж А В Е Н  В Е С Т Н И К 	
СТР.  113  
Ewe;del;el;anе претеглената годишна подавана електроенергия, изчислена. 
Забележка 2. Ако енергийният носител не се изнася, то Ewe;del;nexp;an = 0.
2. Фактори на първичната енергия
За енергията, изнасяна, повторно подавана или изнасяна към функции на сградното място, кои­
то не са включени в енергийните характеристики, са възможни различни стойности за факторите 
на първичната енергия. Подаваната енергия и свързаният с нея фактор на първичната енергия 
могат да се изразят въз основа на брутни и нетни калорични стойности.
Изборът на нетна и брутна калорична стойност трябва да бъде основан на оценяването на енер­
гийните характеристики на (под)системи до факторите на първичната енергия включително, без 
нетните и брутните стойности да се смесват. 
Факторът на първичната енергия на базата на подаваната и изнасяната енергия може да бъде 
различен, включително за всеки енергиен носител.
За всеки подаван или изнасян енергиен поток или енергиен носител са налични три фактора на 
първичната енергия съгласно фиг. 2 от част трета на методиката от приложение № 1 към наредбата.
Енергийните характеристики на сградата, когато са изразени като първична енергия, са базира­
ни на факторите на общата или невъзобновяемата първична енергия. 
При изразяване на първичната потребна енергия трябва да се укаже дали това е обща първична 
енергия, невъзобновяема първична енергия или възобновяема първична енергия.
3. Фактори на емисиите на парникови газове
Факторите на емисиите на парникови газове трябва да се изразяват в kg на CO2 еквивалент на 
kWh и могат да включват и еквивалентните емисии на други парникови газове, като метан, водни 
пари и т.н. Факторите за преобразуване трябва да съответстват на избора на брутна калорична 
стойност или нетна калорична стойност.
Те трябва да включват всички еквивалентни емисии на CO2, свързани с подаваната енергия, 
потребявана от сградата.
4. Допълнителни фактори на претегляне
За поощряване или санкциониране на някои енергийни носители могат да се използват и други 
фактори.
5. Фактори на разходите
Факторите на претегляне на разходите трябва да се изразяват във валутна единица за kWh.
В случай на горива факторите на преобразуване трябва да съответстват на избора на брутна 
калорична стойност или нетна калорична стойност.
6. Фактори на претегляне на изнасяната енергия
6.1. Общи положения
Има два допълващи се вида фактори на претегляне за изнасяната енергия. Те са базирани на 
оценката на:
– ресурсите, използвани за генериране на носител на изнасяна енергия, които се използват за 
оценката на „Етап A“ (fPren;exp;stepA,i;) съгласно 9.6.6.2 от цитирания стандарт;
– ресурсите, избягвани от външната мрежа, поради изнасянето на енергиен носител, които се 
използват за оценката на „Етап В“ (fPren;exp;i;) съгласно 9.6.6.3 от цитирания стандарт .
6.2. Етап A: Фактори на претегляне, базирани на ресурси, използвани за генериране на изнасяна 
енергия
6.2.1. Общи положения
Факторите на претегляне, които са базирани на ресурси, използвани за генериране на изнасяна 
енергия, могат да бъдат:
– зависими от времето;
– за даден енергиен носител има само един фактор на претегляне за всички местоназначения 
на изнасяната енергия. 
Те са идентифицирани чрез индекса „stepA“.
6.2.2. Фотоволтаична/вятърна електроенергия
Факторите на претегляне, които са базирани на ресурси, използвани за генериране на изнасяна 
фотоволтаична и вятърна електроенергия fwe;exp;el;stepA;PV и fwe;exp;el;stepA;wind, са същите, както факторите 
на претегляне за съответната подавана енергия.
Например: При PV електроенергия факторът на преобразуване на възобновяемата първична 
енергия на Етап A fPren;exp;el;stepA;pv е равен на fPren;del;el;pv.
6.2.3. Когенерирана електроенергия